Akademija ispraznih
Akademija ispraznih, poznata i kao Akademija ispraznijeh ili Akademija dangubijeh (od Academia Otiosorum Eruditorum ili Accademia degli Oziosi Eruditi), bila je akademija utemeljena tokom 1690-ih u Dubrovniku, jedna od prvih institucija takve vrste na hrvatskim prostorima. Jedina je u nizu akademija tog razdoblja koje nose bizarna simbolička imena, po uzoru na one talijanske, a pretpostavlja se da je imenovana prema napuljskoj Accademia degli Oziosi. Njeni članovi okupljali su se u ljetnikovcu Sorgo i u perivoju Vicka Petrovića na Pločama, a bavili su se kulturom, historijom i jezikom. U svojim počecima, akademija je Ivanu Aletinu Nataliju, Dživi Sarovu Buniću i Đuri Matijaševiću povjerila izradbu trojezičnoga latinsko-talijansko-slavenskog rječnika i gramatike narodnoga jezika (), ali projekt je ostao nedovršen zbog Matijaševićevog odlaska u Rim. Aletin Natali je 1713. tražio da im uzor bude firentinska Accademia degli Apatisti, akademija enciklopedičnog karaktera, a šest godina kasnije nastojao je da budu svojevrsna kolonija rimske Accademia degli Arcadi, čemu se suprotstavio Ignjat Đurđević. Akademija ispraznih djelovala je četrdesetak godina i prošla je kroz nekoliko faza, najuspješnijom se pokazala u drugom desetljeću 18. stoljeća, ali je bilo i razdoblja kada je njen rad potpuno zamirao i oživljavali su je samo u povodu neke prigode. Osim talijanske, važan utjecaj na akademijin rad imala je tada pomodarska francuska kultura. Akademija ispraznih za službeni je koristila latinski, talijanski i hrvatski jezik, a dugo su vodili raspravu oko toga koji među njima treba imati prioritet. S obzirom da je među članovima bilo dosta svećenika, godine 1711. prevagnuo je latinski, no već iduće godine primat je preuzeo slovinski s argumentom da se njime govori sve do Moskve.

Članovi 
Poznato je oko 40 članova Akademije ispraznih, među kojima su:
 Ivan Aletin Natali
 Ignjat Đurđević
 Petar Kanavelić
 Đuro Matijašević
 Vice Petrović
 Dživo Sarov Bunić

Srodne akademije 
 Akademija složnih (Dubrovnik)
 Accademia degli Incaloriti (Zadar)
 Akademija slovinska (Split)
 Accademia Illyrica (Split)

Izvori

Vanjske veze 
 Palača Sponza, Državni arhiv u Dubrovniku
 Zdenka Janeković Römer: Otium litterarum, utočište, ishodište, Matica hrvatska

Nastanci 1690-ih
Povijest Dubrovnika
Hrvatska povijest 1527.-1790.
Obrazovanje u Hrvatskoj